avtrekkshette
Store norske leksikon,Teknologi og industri,Bygg og anlegg,VVS
Avtrekkshette, hette for oppsamling av matos, gasser eller røyk fra komfyrer, ovner, sveisesteder og lignende.
Avtrekkshetter gir langt bedre oppsamling av forurensninger enn for eksempel avtrekksventiler i vegg og tak. Utforming og plassering i forhold til forurensningene er av største betydning for effektiviteten. Avtrekkshetter i boliger har vanligvis en innebygd vifte hvis de ikke er knyttet til en sentral avtrekksvifte via ventilasjonskanaler.For kjøkkenavtrekk er det vanlig å montere et vaskbart fettfilter i avtrekksviften for å hindre at fettos legger seg på veggene i avtrekkskanalen, noe som medfører brannfare (spesielt i restaurantkjøkkener). Les mer i Store norske leksikon ventilasjon